Traian Băsescu, despre cazul Florian Coldea: „Dacă este adevărat ce se vehiculează, trebuie să facă pușcărie”
Fostul președinte Traian Băsescu a reacționat duminică seară, după ce foștii generali din SRI Florian Coldea și Dumitru Dumbravă au fost puși sub acuzare pentru trafic de influență de către procurorii anticorupție, afirmând într-o intervenție la România TV că, „dacă este adevărat ceea ce se vehiculează”, atunci Coldea „trebuie să facă pușcărie”, menționând că este inadmisibil ca un funcționar de rang înalt să folosească „informațiile din timpul mandatului în scopuri personale”.